นลท.ขายลดความเสี่ยงฉุด SET ดิ่งหนัก 28 จุด วิตกสหรัฐฯ-จีนจ่อขึ้นภาษีนำเข้าพรุ่งนี้
นลท.ขายลดความเสี่ยงฉุด SET ดิ่งหนัก 28 จุด วิตกสหรัฐฯ-จีนจ่อขึ้นภาษีนำเข้าพรุ่งนี้ โดยดัชนีปิดตลาดวันนี้ ที่ระดับ 1,601.42 จุด ลบ 27.78 จุด หรือ 1.71% มูลค่าการซื้อขาย 5.57 หมื่นล้านบาท
5 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,601.42 จุด ลบ 27.78 จุด หรือ 1.71% มูลค่าการซื้อขาย 5.57 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้ ดัชนีฯมีการปรับตัวลดลง เนื่องจากนักลงทุนปรับลดความเสี่ยงจากประเด็นสงครามทางการค้าระหว่างสหรัฐฯและจีน โดยส่วนใหญ่เป็นการปรับลดการเข้าลงทุนในหุ้นขนาดใหญ่
สำหรับแนวโน้มภาวะตลาดฯในวันพรุ่งนี้ (6 ก.ค.) คาดว่านักลงทุนยังคงชะลอการเข้าลงทุน เนื่องจากยังไม่มีความคืบหน้าในเชิงบวกต่อสถานการณ์สงครามทางการค้าระหว่างสหรัฐฯและจีนที่จะมีการเตรียมบังคับใช้มาตรการเรียกเก็บภาษีนำเข้าสินค้าในวันพรุ่งนี้ พร้อมให้แนวรับที่ 1,590 จุด แนวต้านที่ 1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEAUTY มูลค่าการซื้อขาย 11,511.25 ล้านบาท ปิดที่ 7.20 บาท ลดลง 1.90 บาท
PTT มูลค่าการซื้อขาย 3,634.72 ล้านบาท ปิดที่ 46.25 บาท ลดลง 1.50 บาท
IVL มูลค่าการซื้อขาย 2,349.81 ล้านบาท ปิดที่ 53.75 บาท ลดลง 3 บาท
SCC มูลค่าการซื้อขาย 1,616.59 ล้านบาท ปิดที่ 410 บาท ลดลง 2 บาท
AOT มูลค่าการซื้อขาย 1,605.61 ล้านบาท ปิดที่ 66.50 บาท ลดลง 0.50 บาท
 
ตลาดหุ้นเอเชีย
